ᱢᱚᱛᱷᱩᱨᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱢᱚᱛᱷᱩᱨᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱫᱤᱞᱞᱤ-ᱢᱩᱢᱵᱟᱭ ᱟᱨ ᱫᱤᱞᱞᱤ-ᱪᱮᱱᱱᱟᱭ ᱞᱟᱭᱤᱱ ᱨᱮᱱᱟᱜ ᱟᱜᱽᱨᱟ-ᱫᱤᱞᱞᱤ ᱠᱳᱨᱰ ᱨᱮ ᱢᱤᱫ ᱞᱟᱹᱠᱛᱤᱭᱟᱱ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱢᱚᱛᱷᱩᱨᱟ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱞᱟᱹᱠᱛᱤᱭᱟᱱ ᱠᱚᱧᱮ-ᱛᱟᱞᱢᱟ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱢᱚᱛᱷᱩᱨᱟ ᱟᱨ ᱵᱨᱤᱱᱫᱟᱵᱚᱱ ᱨᱮ ᱠᱟᱹᱢᱤᱭᱟ ᱾

ᱢᱤᱫ ᱧᱮᱱᱮᱞ

ᱱᱟᱜᱟᱢ
᱔᱗ ᱠᱤᱞᱚᱢᱤᱴᱚᱨ (᱒᱙ ᱢᱤᱞ) ᱡᱤᱞᱤᱧ ᱦᱟᱛᱷ ᱨᱚᱰ-ᱢᱚᱛᱷᱩᱨᱟ ᱠᱮᱸᱴ ᱞᱟᱭᱤᱱ ᱫᱚ ᱑᱘᱗᱕ ᱥᱟᱞ ᱨᱮ ᱵᱚᱢᱵᱮ, ᱵᱟᱲᱳᱫᱟ ᱟᱨ ᱛᱟᱞᱢᱟ ᱥᱤᱧᱚᱛ ᱨᱮᱞᱣᱮ ᱦᱚᱛᱮᱛᱮ ᱡᱷᱤᱡ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱑᱙᱕᱒ ᱥᱟᱞ ᱨᱮ ᱠᱚᱧᱮ ᱥᱟᱢᱟᱝ ᱨᱮᱞᱣᱮ ᱫᱚ ᱵᱚᱫᱚᱞ ᱞᱮᱱ ᱛᱟᱦᱮᱸᱫ ᱾ ᱢᱚᱛᱷᱩᱨᱟ-ᱠᱟᱥᱜᱚᱸᱡᱽ ᱞᱟᱭᱤᱱ ᱫᱚ ᱒᱐᱐᱙ ᱥᱟᱞ ᱨᱮ ᱑᱐᱐᱐ ᱢᱤᱞᱤᱢᱤᱴᱟᱨ (᱓ ᱯᱷᱤᱴ ᱓+᱓᱘ ᱤᱸᱪ) ᱣᱟᱭᱤᱰ ᱢᱤᱴᱚᱨ ᱜᱮᱡᱽ ᱠᱷᱚᱱ ᱕ ᱯᱷᱤᱴ ᱖ ᱤᱸᱪ (᱑᱖᱗᱖ ᱢᱤᱞᱤᱢᱤᱴᱟᱨ) ᱵᱨᱚᱰ ᱜᱮᱡᱽ ᱨᱮ ᱵᱚᱫᱚᱞ ᱞᱮᱱ ᱛᱟᱦᱮᱸᱫ ᱾

᱑᱑ ᱠᱤᱞᱚᱢᱤᱴᱚᱨ (᱗ ᱢᱤᱞ) ᱡᱤᱞᱤᱧ ᱢᱤᱴᱟᱨ-ᱜᱮᱡᱽ ᱢᱚᱛᱷᱩᱨᱟ-ᱵᱨᱤᱱᱫᱟᱵᱚᱱ ᱪᱟᱸᱜᱟ ᱞᱟᱭᱤᱱ ᱫᱚ ᱑᱘᱘᱙ ᱥᱟᱞ ᱨᱮ ᱵᱚᱢᱵᱮ, ᱵᱟᱲᱳᱫᱟ ᱟᱨ ᱛᱟᱞᱢᱟ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱦᱚᱛᱮᱛᱮ ᱡᱷᱤᱡ ᱞᱮᱱ ᱛᱟᱦᱮᱸᱫ ᱾

ᱥᱴᱮᱥᱚᱱ
ᱢᱚᱛᱷᱩᱨᱟ ᱡᱚᱸᱠᱥᱚᱱ ᱨᱮ ᱑᱐ ᱜᱚᱴᱟᱝ ᱯᱞᱮᱴᱯᱷᱟᱨᱢ ᱢᱮᱱᱟᱜᱼᱟ ᱾ ᱮᱛᱚᱢ ᱥᱮᱦᱮᱫ ᱟᱨ ᱯᱟᱪᱮ ᱥᱮᱦᱮᱫ ᱥᱮᱱᱚᱜᱟᱜ ᱴᱨᱮᱱ ᱠᱚ ᱞᱟᱹᱜᱤᱫ ᱛᱮ ᱢᱤᱫᱴᱟᱹᱝ ᱡᱚᱸᱠᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱷᱚᱱ ᱮᱭᱟᱭ ᱰᱟᱦᱟᱨ/ᱞᱟᱭᱤᱱ ᱢᱮᱱᱟᱜᱼᱟ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
᱑᱙᱘᱒-᱘᱕ ᱥᱟᱞ ᱨᱮ ᱯᱷᱚᱨᱤᱫᱟᱵᱟᱫᱽ-ᱢᱚᱛᱷᱩᱨᱟ-ᱟᱜᱽᱨᱟ ᱠᱷᱚᱸᱰ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱞᱮᱱ ᱛᱟᱦᱮᱸᱫ ᱾ ᱑᱙᱘᱕-᱘᱖ ᱥᱟᱞ ᱨᱮ ᱢᱚᱛᱷᱩᱨᱟ-ᱵᱷᱚᱨᱚᱛᱯᱩᱨ-ᱜᱚᱝᱜᱟᱯᱩᱨ ᱥᱤᱴᱤ ᱞᱟᱭᱤᱱ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱞᱮᱱ ᱛᱟᱦᱮᱸᱫ ᱾

ᱪᱤᱛᱟᱹᱨ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
Trains passing through Mathura Junction Railway Station 
 ᱢᱚᱛᱷᱩᱨᱟ ᱨᱮ ᱨᱮᱞᱜᱟᱹᱰᱤ ᱠᱚ

ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱷᱚᱠ:ᱢᱚᱛᱷᱩᱨᱟ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱟᱜᱽᱨᱟ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱢᱚᱛᱷᱩᱨᱟ ᱨᱮ ᱦᱮᱡ ᱥᱮᱱ